3. ลักษณะการประกอบธุรกิจ

3.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเลและขนส่ง ประกันภัยยานยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
บริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท หลังจากนั้น มีการเพิ่มทุนจดทะเบียนอีก 4 ครั้ง คือ ครั้งที่
1 จากมติที่ประชุมผู้ถือหุ้นเมื่อวันที่ 3 เมษายน 2545 มีมติให้เพิ่มทุนจดทะเบียนอีก 100 ล้านบาท
รวมเป็นทุนจดทะเบียนชำระแล้ว 300 ล้านบาท ครั้งที่ 2 จากมติที่ประชุมผู้ถือหุ้นเมื่อวันที่ 26
เมษายน 2547 มีมติให้เพิ่มทุนจดทะเบียนอีก 90 ล้านบาท รวมเป็นทุนจดทะเบียนชำระแล้ว 390
ล้านบาท ครั้งที่ 3 จากมติที่ประชุมผู้ถือหุ้นเมื่อวันที่ 26 เมษายน 2549 มีมติให้เพิ่มทุนจดทะเบียนอีก
117 ล้านบาท รวมเป็นทุนจดทะเบียนชำระแล้ว 507 ล้านบาท และครั้งที่ 4
จากมติที่ประชุมผู้ถือหุ้นเมื่อวันที่ 23 เมษายน 2553 มีมติให้เพิ่มทุนจดทะเบียนอีก 253.5 ล้านบาท
รวมเป็นทุนจดทะเบียนชำระแล้ว 760.5 ล้านบาท ประกอบด้วยหุ้นสามัญ 76.05 ล้านหุ้น
มูลค่าที่ตราไว้หุ้นละ 10 บาท

3.2 ลักษณะการประกอบธุรกิจ

เศรษฐกิจไทยในปี 2555 ได้ฟื้นตัวหลังจากเกิดมหาอุทกภัยใหญ่ในปลายปี 2554 อย่างเห็นได้ชัด
โดยในไตรมาสสุดท้ายของปีขยายตัวถึงร้อยละ 18.9 เศรษฐกิจไทยทั้งปี 2555 ขยายตัวร้อยละ
6.4 เปรียบเทียบกับปีก่อนหน้าที่ขยายตัวเพียงร้อยละ 0.1
ส่งผลให้ภาพรวมของธุรกิจประกันวินาศภัยในปี 2555
มีเบี้ยประกันภัยรับโดยตรงเติบโตสูงมากถึงร้อยละ 29.3 สูงสุดในรอบ 19 ปีที่ผ่านมา
โดยเบี้ยประกันภัยรถยนต์และประกันภัยเบ็ดเตล็ดมีการเติบโตสูงถึงร้อยละ 25.5 และ 38.3
ตามลำดับ อันเป็นผลมาจากนโยบายการกระตุ้นเศรษฐกิจต่างๆ ของรัฐบาล
โดยเฉพาะนโยบายรถคันแรกที่ทำให้มียอดจำหน่ายรถยนต์ในประเทศสูงเป็นประวัติการณ์ถึง 1.43
ล้านคัน หรือเพิ่มขึ้นร้อยละ 80.7 อีกทั้งมีการปรับอัตราเบี้ยประกันภัยทรัพย์สินเพิ่มขึ้น
เนื่องจากบริษัทรับประกันภัยต่อขอปรับเพิ่มเบี้ยประกันภัยน้ำท่วมสูงขึ้น

ด้านผลประกอบการของบริษัทฯในปี 2555 เบี้ยประกันภัยสามารถเติบได้ในระดับที่น่าพอใจ
โดยมีเบี้ยประกันภัยรับรวมทั้งสิ้น 13,174.3 ล้านบาท เติบโตถึงร้อยละ 18.6 อย่างไรก็ตาม ในปี
2555 ยังคงมีค่าใช้จ่ายค่าสินไหมทดแทนจากมหาอุทกภัยใหญ่ในปี 2554 ส่งผลให้บริษัทฯ
ขาดทุนจากการรับประกันภัย 2,234.4 ล้านบาท แต่เมื่อรวมกำไรจากการลงทุน 2,941.6
ล้านบาทแล้ว ส่งผลให้บริษัทฯ มีกำไรก่อนภาษีเงินได้ 707.2 ล้านบาท และกำไรสุทธิ 625.8
ล้านบาท เพิ่มขึ้นถึงร้อยละ 1,102.8 คิดเป็นกำไรต่อหุ้น 8.23 บาท สูงขึ้นจากปีก่อนที่เท่ากับ
0.68 บาท ทั้งนี้ คณะกรรมการบริษัทฯ ได้เสนอผู้ถือหุ้นอนุมัติการจัดสรรเงินปันผลของปี 2555
หุ้นละ 12 บาท ซึ่งบริษัทฯ ได้จ่ายเงินปันผลระหว่างกาลไปแล้ว 3 งวด งวดละ 2.75 บาทต่อหุ้น
คงเหลือการจัดสรรเงินปันผลงวดสุดท้าย หุ้นละ 3.75 บาท รวมเป็น 12 บาทต่อหุ้น ซึ่งเท่ากับปี
2554

อย่างไรก็ตาม แม้จะได้รับผลกระทบอย่างมากจากมหาอุทกภัยใหญ่ในปี 2554 แต่บริษัทฯ
ยังคงมีฐานะทางการเงินที่แข็งแกร่ง โดยมีอัตราส่วนความเพียงพอของเงินกองทุน (Capital
Adequacy Ratio: CAR) ณ สิ้นเดือนกันยายน 2555 ถึงร้อยละ 295
สูงกว่าเกณฑ์ขั้นต่ำที่กฎหมายกำหนดไว้ที่ร้อยละ 125 และสถาบัน Standard & Poor’s (S&P)
ได้ประเมินอันดับความน่าเชื่อถือทางการเงินของบริษัทฯ อยู่ในระดับ A-/Negative/-- (ณ วันที่
22 ตุลาคม 2555) โดยปรับเพิ่มขึ้นจากปี 2554 ที่อยู่ในระดับ A-/Watch Negative/--
หลังจากที่ได้พิจารณาผลกระทบจากภัยน้ำท่วมแล้วเห็นว่าไม่ได้ส่งผลกระทบต่อฐานะทางการเงินของบริษัทมากนัก
สะท้อนให้เห็นถึงความสามารถในการแข่งขันและฐานะทางการเงินที่แข็งแกร่งของบริษัทฯ
ที่พร้อมรับมือกับวิกฤตการณ์ที่เกิดขึ้น และบริษัทฯ
ยังได้รับรางวัลเกียรติยศบริษัทประกันวินาศภัยที่มีการบริหารงานดีเด่น ประจำปี 2554
จากการที่บริษัทฯ ได้รับรางวัลบริษัทประกันวินาศภัยที่มีการบริหารงานดีเด่น อันดับ 1 ต่อเนื่องกันถึง
3 ปีซ้อน รวมทั้งได้รับรางวัล “บริษัทจดทะเบียนด้านการรายงานบรรษัทภิบาล” (Top Corporate
Governance Report Awards) ติดต่อกันเป็นปีที่ 2

ด้านกิจกรรมเพื่อสังคม ยังคงเป็นสิ่งที่บริษัทฯ
ให้ความสำคัญและดำเนินการอย่างต่อเนื่องมาอย่างยั่งยืน โดยในปี 2555 พนักงานจิตอาสา หรือ
BKI Care Club ยังคงมีส่วนร่วมในกิจกรรมช่วยเหลือผู้ประสบภัยต่างๆ ทั้งในกรุงเทพฯ
และต่างจังหวัด และยังได้ร่วมกับโรงพยาบาลบำรุงราษฎร์ จำกัด (มหาชน) และบริษัท
กรุงเทพประกันชีวิต จำกัด (มหาชน) ในการทำกิจกรรมสาธารณประโยชน์ต่างๆ อาทิ
การฟื้นฟูโบราณสถาน และการอนุรักษ์และฟื้นฟูธรรมชาติ ภายใต้โครงการ “ร่วมแรง ร่วมใจกับ
Bhappy3” อีกด้วย

3.  พัฒนาการและความก้าวหน้าที่สำคัญ

ครองความเป็นหนึ่ง 3 ปีซ้อน

กรุงเทพประกันภัย ยังคงครองความเป็นหนึ่งติดต่อกันถึง 3 ปี ทำให้บริษัทฯ ได้รับ
“รางวัลเกียรติยศบริษัทประกันวินาศภัยที่มีการบริหารงานดีเด่น ประจำปี 2554”
จากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
ในโอกาสที่ได้รับรางวัลบริษัทประกันวินาศภัยที่มีการบริหารงานดีเด่นอันดับ 1 ประจำปี 2554,
2553 และ 2552

สุดยอดแห่งความสำเร็จกับรางวัล SET AWARDS 2 ปีซ้อน

กรุงเทพประกันภัย ได้รับ “รางวัลบริษัทจดทะเบียนด้านการรายงานบรรษัทภิบาล” (Top
Corporate Governance Report Awards) ในงาน SET AWARDS 2012 ติดต่อกันเป็นปีที่ 2
ซึ่งเป็นรางวัลที่มอบให้แก่บริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี
และกรุงเทพประกันภัยได้รับคะแนนสูงสุด 1 ใน 10 อันดับแรก
จัดโดยตลาดหลักทรัพย์แห่งประเทศไทยและวารสารการเงินธนาคาร

เว็บไซต์ประกันภัยยอดนิยม

เว็บไซต์กรุงเทพประกันภัย คว้ารางวัล “The Most Visited Insurance Company Site”

จากงานประกาศรางวัล เว็บไซต์ยอดนิยม Truehits.net Web Award 2011 โดยเว็บไซต์

bangkokinsurance.com ได้รับความนิยมสูงสุด มีคนเข้าเยี่ยมชมเว็บไซต์มากที่สุด
ในหมวดประกันภัย

ซึ่งบริษัทฯ ได้ให้ความสำคัญกับการพัฒนาบริการที่เพิ่มความสะดวกรวดเร็วได้อย่างครอบคลุม ทั้งการ

ทำประกันภัย ชำระเบี้ยประกันภัย
รวมถึงเคลมประกันภัยออนไลน์และข่าวสารความเคลื่อนไหวของบริษัทฯ
ที่ตอบโจทย์ไลฟ์สไตล์รุ่นใหม่ในปัจจุบัน

BKI เปิดสาขาใหม่ครอบคลุมทุกพื้นที่ทั่วประเทศ

กรุงเทพประกันภัย เดินหน้าขยายสาขาการให้บริการอย่างต่อเนื่อง
เพื่อมุ่งเน้นอำนวยความสะดวกในการให้คำปรึกษาด้านการประกันภัยอย่างครบวงจรได้อย่างใกล้ชิดยิ่งขึ้น
ทั้งการรับประกันภัย บริการด้านสินไหมทดแทน บริการสำรวจอุบัติเหตุ
ซึ่งจะสามารถเข้าถึงลูกค้าประชาชนในทุกพื้นที่ครอบคลุมทั่วประเทศ โดยในปี 2555 บริษัทฯ
ได้ยกระดับสาขาย่อยเป็นสาขาเต็มรูปแบบ 1 แห่ง คือ สาขาราชบุรีและเปิดสาขาแห่งใหม่เพิ่มอีก 3
แห่งด้วยกัน ได้แก่ สาขาหัวหิน สาขาตรัง และสาขาอยุธยา

BKI Cyber Care Station จุดบริการประกันภัยในห้างสรรพสินค้าเสมือนจริง Uber Mall 

 ด้วยโลกแห่งไซเบอร์ที่เข้าถึงผู้บริโภคได้อย่างรวดเร็ว ทำให้กรุงเทพประกันภัยได้พัฒนาช่องทางการขายที่สามารถตอบสนองความต้องการของลูกค้าได้ทุกที่ทุกเวลา บริษัทฯ จึงได้ เปิด BKI Cyber Care Station ในห้างสรรพสินค้าเสมือนจริง Uber Mall เป็นรายแรกของบริษัทประกันภัย โดยเสมือนลูกค้าได้ใช้บริการในบรรยากาศของ BKI Care Station จริงในห้างสรรพสินค้าชั้นนำที่มีอยู่ในปัจจุบัน และสามารถติดต่อสื่อสารกับพนักงานของบริษัทฯ ได้ทุกเวลา ซึ่งจะมีเมนูต่างๆ ปรากฏขึ้น และสามารถเลือกใช้บริการใน Zone ต่างๆ ได้ดังนี้ 

Insurance Service Zone บริการทำประกันภัยประเภทต่างๆ ออนไลน์ (CTA, PA, 

 PA45+, มะเร็ง และชุดมนุษย์เงินเดือน) ลูกค้าสามารถซื้อและชำระเงินออนไลน์ พร้อมรับ

 กรมธรรม์ได้ทันที และสามารถแจ้งเคลมรถยนต์ออนไลน์ ผ่านระบบ iClaim 

Information Zone เป็นการบริการให้ข้อมูลรายละเอียดสินค้าประกันภัย และการติดต่อ

 สาขาต่างๆ

PR Zone การบริการข้อมูลข่าวสาร โปรโมชั่น และกิจกรรมต่างๆ ของบริษัทฯ 

Coffee Zone จุดบริการพักผ่อน กิจกรรมนันทนาการ และการร่วมสนุกกับเกมกิจกรรม

 ต่างๆ

 นอกจากนี้ บริษัทฯ ยังได้พัฒนารูปแบบกรมธรรม์ประกันภัยสำหรับกลุ่มลูกค้าที่ใช้บริการในห้างสรรพสินค้าเหมือนจริงนี้ขึ้นโดยเฉพาะอีกด้วย ได้แก่

-   “Uber Fresh” เหมาะกับลูกค้ากลุ่มที่เป็นนิสิตนักศึกษา
    ที่ให้ความคุ้มครองการประกันภัยอุบัติเหตุส่วนบุคคล ทุนการศึกษา การประกันภัย Laptop
    หรือเครื่องคอมพิวเตอร์ PC รวมถึงเงินชดเชยรายวันเนื่องจากอุบัติเหตุ โดยมีให้เลือก 2
    แผน คือ ทุนประกันภัย 1 แสนบาท และทุนประกันภัย 2 แสนบาท เบี้ยประกันภัยอยู่ที่ 2,300
    บาท และ 2,700 บาท

-   “Uber Work” เหมาะสำหรับกลุ่มลูกค้าคนทำงาน ให้ความคุ้มครอง
    ประกันภัยอุบัติเหตุชดเชยภาระทางการเงิน การประกันภัย Laptop หรือเครื่องคอมพิวเตอร์
    PC รวมถึงเงินชดเชยรายวันเนื่องจากอุบัติเหตุ มีให้เลือก 2 แผน คือ ทุนประกันภัย 3
    แสนบาท และทุนประกันภัย 5 แสนบาท เบี้ยประกันภัยอยู่ที่ 2,900 บาท และ 3,300 บาท

    “BKI iCare” Application พัฒนาก้าวสู่ระบบ Android

    บริษัทฯ ย้ำความเป็นผู้นำด้านเทคโนโลยี ด้วยการเพิ่มขีดความสามารถ “BKI iCare”
    Application รองรับลูกค้าล้ำสมัยที่ใช้โทรศัพท์มือถือในระบบปฏิบัติการ Android
    ที่กำลังเป็นที่นิยมและมีแนวโน้มเติบโตขึ้นอย่างต่อเนื่อง
    หลังจากที่ได้เปิดตัวแอพพลิเคชั่นดังกล่าวไปแล้วบนโทรศัพท์มือถือ iPhone
    ซึ่งได้รับการตอบรับเป็นอย่างดี โดย “BKI iCare” Application สามารถให้บริการ ดังนี้

-   สามารถทำประกันภัยผ่านโทรศัพท์มือถือด้วยวิธีง่ายๆ ไม่ยุ่งยาก

-   การให้บริการเคลมรถยนต์ออนไลน์ โดยลูกค้าสามารถแจ้งซ่อมรถยนต์ออนไลน์
    แจ้งแหน่งการเกิดเหตุผ่าน SMS หรือดูรายชื่อศูนย์ซ่อมรถยนต์ในสัญญาของบริษัทฯ
    พร้อมแผนที่แสดงตำแหน่งของศูนย์ซ่อม

-   การให้บริการข้อมูลข่าวสารที่เกี่ยวข้องกับการประกันภัยเดินทางต่างประเทศ

-   การให้บริการหมายเลขโทรศัพท์เพื่อการแจ้งเคลมสินไหมทดแทน

-   การให้บริการข้อมูลสถานที่ตั้งของสำนักงาน สาขาของบริษัทฯ ทั่วประเทศ
    และอู่และโรงพยาบาลในสัญญาของบริษัทฯ

    ทั้งนี้ ลูกค้าสามารถดาวน์โหลด “BKI iCare” ซึ่งเป็น Application
    ที่สามารถโหลดได้ฟรีที่ Play Store โดยค้นหาคำว่า “BKI iCare”

    เพิ่มขีดความสามารถพิมพ์กรมธรรม์ออนไลน์

    กรุงเทพประกันภัย อำนวยความสะดวกให้ลูกค้าที่ซื้อประกันภัยผ่านเว็บไซต์
    bangkokinsurance.com
    โดยเพิ่มประกันภัยที่สามา​รถซื้อและพิมพ์กรมธรรม์ด้วยตนเองได้ทันทีอีก 1 ประเภท คือ
    ประกันภัยอุบัติเหตุส่วนบุคคล Happy45+
    จากปัจจุบันที่ซื้อประกันภัยและสามารถพิมพ์กรมธรรม์ได้คือ ประกันอุบัติเหตุส่วนบุคคล
    ประกันภัยโรคมะเร็ง และประกันภัยสุดคุ้มชุดมนุษย์เง​ินเดือน
    และประกันภัยการเด​ินทางต่างประเทศ ทั้งนี้ เพื่อตอบสนองไลฟ์สไตล์ของลูกค้าในยุคปัจจุบัน

พัฒนารูปแบบกรมธรรม์ใหม่รองรับทุกสถานการณ์

ประกันรถยนต์แบบพิเศษคุ้มครองน้ำท่วม 

 กรุงเทพประกันภัย ออกกรมธรรม์ประกันภัยรถยนต์แบบประหยัดพิเศษ เพิ่มความคุ้มครองภัยน้ำท่วม ภายใต้ชื่อ First Care 2⁺ Flood และ 3⁺ Sure Flood เพิ่มความอุ่นใจให้แก่ลูกค้าได้ใช้รถอย่างสบายใจในทุกการขับขี่

-   ประกันภัยรถยนต์แบบพิเศษ First Care 2⁺ Flood ประกันภัยรถยนต์แบบประหยัดพิเศษ
    คุ้มครองรถหาย ไฟไหม้ และการชนที่มีคู่กรณีเป็นยานพาหนะทางบก รวมถึงภัยการก่อการร้าย
    ด้วยทุนประกันภัยเริ่มต้นที่ 100,000 บาท สูงสุดถึง 700,000 บาท เบี้ยประกันภัยเริ่มต้นที่
    8,100 บาท คุ้มครองภัยน้ำท่วมสูงสุด 100,000 บาท
    เหมาะสำหรับรถยนต์ที่ทุนประกันภัยไม่เกิน 700,000 บาท

-   ประกันภัยรถยนต์แบบพิเศษ 3⁺ Sure Flood ประกันภัยรถยนต์แบบประหยัดพิเศษ
    คุ้มครองความเสียหายจากการชนที่มีคู่กรณีเป็นยานพาหนะทางบก ด้วยทุนประกันภัยสูงสุดถึง
    150,000 บาท เบี้ยประกันภัยเริ่มต้นในราคาเบาๆ เพียง 7,600 บาท
    พร้อมคุ้มครองน้ำท่วมสูงสุดถึง 100,000 บาท

คุ้มครองครอบคลุมสำหรับคนรักเทคโนโลยี

กรุงเทพประกันภัย เอาใจคนรักเทคโนโลยี ด้วยการออกกรมธรรม์ประกันภัยเพื่อรองรับผู้ใช้สินค้า
Apple ทั้งเครื่องคอมพิวเตอร์ iPod, iPad และ iPhone (ไม่รวมอุปกรณ์ส่วนควบ) รวมถึงผู้ใช้
Smartphone และ tablet ของซัมซุง ด้วยการรับประกันภัยความเสี่ยงภัยทุกชนิด
ที่ให้ความคุ้มครองความสูญเสียหรือเสียหายจากอุบัติเหตุ อันเกิดจากไฟไหม้ ฟ้าผ่า ภัยระเบิด
ลมพายุ แผ่นดินไหว น้ำท่วม รวมถึงการกระแทกตกหล่น
ทำให้ลูกค้าที่ใช้เทคโนโลยีดังกล่าวได้รับความอุ่นใจและมั่นใจได้ในทุกสถานการณ์

4.  ภาพรวมการประกอบธุรกิจของบริษัท และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

  ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

นอกจากด้านรับประกันภัยแล้ว ส่วนที่สำคัญอีกด้านหนึ่ง ซึ่งสร้างรายได้ที่มีนัยสำคัญให้แก่บริษัทฯ คือ
ธุรกิจการลงทุน โดยเงินสดของบริษัทฯ จากกระแสเงินสดรับ เช่น เบี้ยประกันภัยรับ
หลังหักกระแสเงินสดจ่าย จะถูกนำไปลงทุนเพื่อแสวงหาผลตอบแทนเพื่อเป็นรายได้
สำหรับการเลือกและตัดสินใจลงทุนนั้น ต้องพิจารณาให้เหมาะสมกับระดับความเสี่ยงที่บริษัทฯ
ยอมรับได้และมีสภาพคล่องในการเปลี่ยนสินทรัพย์ลงทุนเป็นเงินสดซึ่งบริษัทฯ
ต้องใช้ในอนาคตอย่างเพียงพอ รวมทั้งต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์และประกาศสำนักงานคณะกรรมการกำกับและส่งเสริมการประกอบธุรกิจประกันภัย
เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ การให้ยืมหลักทรัพย์ (SBL)
และสินเชื่อให้กู้ยืม อีกส่วนหนึ่งเป็นการลงทุนในตราสารทุน ทั้งหุ้นที่จดทะเบียนในตลาดหลักทรัพย์
และหุ้นของบริษัทจำกัดนอกตลาดหลักทรัพย์
ตลอดจนการลงทุนในหน่วยลงทุนของกองทุนรวมตราสารหนี้ กองทุนรวมตราสารทุน
และกองทุนรวมอสังหาริมทรัพย์ต่างๆ การลงทุนของบริษัทฯ จะคำนึงถึงสภาพคล่อง ความมั่นคง
เสถียรภาพของการลงทุน การสร้างผลตอบแทนที่เหมาะสม และสิทธิประโยชน์ทางภาษีเป็นสำคัญ

5.  โครงสร้างรายได้

(ล้านบาท)

[]

6.  เป้าหมายการดำเนินธุรกิจ

บริษัท กรุงเทพประกันภัย จำกัด (มหาชน) กำหนดวิสัยทัศน์ มุ่งเป็นที่สุดในใจลูกค้า
ที่เน้นการเติบโตอย่างยั่งยืนด้วยฐานการเงินที่มั่นคงและแข็งแกร่ง ผลิตภัณฑ์ประกันภัยที่หลากหลาย
และการตอบสนองความต้องการของลูกค้าอย่างตรงใจ

บริษัทฯ มุ่งดำเนินธุรกิจบนพื้นฐานของ

1.  การจัดการบริหารความเสี่ยงภัยอย่างมืออาชีพ เพื่อสร้างสมดุลของการเติบโตและ ผลกำไร

2.  การพัฒนาศักยภาพบุคลากรและเทคโนโลยี
    เพื่อรองรับการเปลี่ยนแปลงและการเติบโตของบริษัทฯ

3.  การเป็นบรรษัทธรรมาภิบาลที่รับผิดชอบต่อสังคมและสิ่งแวดล้อม

    เป้าหมายการดำเนินธุรกิจ

ผลการดำเนินธุรกิจ ในปี 2555 ของบริษัทฯ มีเบี้ยประกันภัยรับโดยตรงเติบโตร้อยละ 23
สูงกว่าเป้าหมายที่กำหนดไว้ที่ร้อยละ 16 สำหรับปี 2556 บริษัทฯ กำหนดเป้าหมายเติบโตที่ร้อยละ
15 โดยกลยุทธ์หลักยังคงให้ความสำคัญกับการขยายงานลูกค้ารายย่อยอย่างต่อเนื่อง
ทั้งด้านการขายตรงทางโทรศัพท์ ขายผ่านเคาน์เตอร์สาขาธนาคารกรุงเทพ ขายผ่าน Care
Station ในห้างสรรพสินค้าชั้นนำ และการขายผ่าน Internet
รวมทั้งเพิ่มการขยายตลาดในภูมิภาค รวมถึงสาขาในต่างประเทศ เพื่อรองรับตลาด AEC (ASEAN
Economic Community) นอกจากนี้ จากการที่ประชาชนมีความรู้เรื่องการประกันภัยมากขึ้น
และการเกิดภัยพิบัติต่างๆ มากขึ้น
ก่อให้เกิดความเสียหายกับชีวิตและทรัพย์สินเป็นแรงกระตุ้นให้ประชาชนเห็นความสำคัญของการทำประกันภัยมากยิ่งขึ้น
ประกอบกับนโยบายของรัฐบาลที่มีการปรับขึ้นค่าแรงขั้นต่ำ 300 บาท เท่ากันทั่วทั้งประเทศ
ซึ่งเริ่มมีผลบังคับในปีนี้ จะส่งผลให้กำลังซื้อของแรงงานระดับล่างเพิ่มขึ้น
ตลอดจนมาตรการจำนำข้าว ส่งผลให้ประชาชนมีกำลังซื้อมากขึ้น
จึงคาดว่าตลาดรายย่อยยังมีโอกาสเติบโตได้อีกมาก

นอกจากนี้ บริษัทฯ ได้พัฒนาระบบงานและเทคโนโลยีให้มีศักยภาพในการแข่งขัน
และเตรียมความพร้อมด้านการบริการเพื่อรองรับการขยายงานในอนาคต
รวมทั้งเพิ่มศักยภาพในการปฏิบัติงานและการส่งมอบบริการ การติดต่อสื่อสารระหว่างบริษัทฯ
กับลูกค้าและคู่ค้าให้มีความสะดวก รวดเร็วมากยิ่งขึ้น มีเป้าหมายในการพัฒนาผลิตภัณฑ์ใหม่ๆ
ที่หลากหลาย มีรูปแบบและความคุ้มครองพื้นฐานที่เพียงพอและให้ความคุ้มครองเพิ่มเติมอื่นๆ
เพื่อรองรับ Lifestyle ของผู้บริโภค ด้านพนักงาน
มีแผนในการพัฒนาพนักงานให้มีทักษะความรู้และความสามารถพร้อมรองรับต่อการเติบโตของธุรกิจในอนาคต
และการขยายตลาด AEC นอกจากนี้
ยังให้ความสำคัญและสนับสนุนให้พนักงานเข้าร่วมทำกิจกรรมสาธารณประโยชน์ต่าง ๆ อย่างต่อเนื่อง
เช่น การฟื้นฟูโบราณสถาน และการอนุรักษ์ธรรมชาติ